CELEX: 62021TN0462
Language: ro
Date: 2021-08-03 00:00:00
Title: Cauza T-462/21: Acțiune introdusă la 3 august 2021 – Portigon/Comisia

13.9.2021   
            
            
               RO
            
            
               Jurnalul Oficial al Uniunii Europene
            
            
               C 368/38
            
         
      Acțiune introdusă la 3 august 2021 – Portigon/Comisia
      (Cauza T-462/21)
      (2021/C 368/54)
      Limba de procedură: germana
      
         Părțile
      
      
         Reclamantă: Portigon AG (Düsseldorf, Germania) (reprezentanți: A. Bischke, H.-J. Niemeyer și F. Grossmann, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea în întregime a Deciziei Comisiei din 20 mai 2021 (C (2021) 3489) (AT.40324 – Obligațiuni de stat europene) adresate Portigon AG;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă șase motive.
      
                  1.
               
               
                  Primul motiv întemeiat pe încălcarea dreptului de a fi ascultat și pe nemotivare
                  
                              —
                           
                           
                              Comisia nu a prezentat și motivat în mod clar comportamentul reproșat reclamantei și a încălcat articolul 296 al doilea paragraf TFUE în această privință;
                           
                        
                              —
                           
                           
                              Comisia a omis să adreseze reclamantei o comunicare suplimentară privind obiecțiunile, în locul unei simple scrisori privind situația de fapt.
                           
                        
            
                  2.
               
               
                  Al doilea motiv întemeiat pe încălcarea principiului unității ordinii juridice
                  Prin adoptarea deciziei Comisiei, aceasta își subminează propria decizie în materie de ajutoare de stat din anul 2011.
               
            
                  3.
               
               
                  Al treilea motiv întemeiat pe neutilizarea eronată de către Comisie a marjei sale de apreciere
                  
                              —
                           
                           
                              Comisia nu a luat în considerare în mod eronat criticile reclamantei și în mod vădit nu și-a exercitat marja de apreciere de care aceasta dispunea la adoptarea deciziei.
                           
                        
            
                  4.
               
               
                  Al patrulea motiv întemeiat pe constatarea eronată a unei încălcări unice și continue
                  
                              —
                           
                           
                              Comisia consideră în mod eronat că există o încălcare unică și continuă, care a continuat după termenul de prescripție.
                           
                        
            
                  5.
               
               
                  Al cincilea motiv întemeiat pe aprecierea eronată a comportamentelor sancționate în temeiul articolului 101 TFUE și pe nemotivare în conformitate cu articolul 296 al doilea paragraf TFUE
                  
                              —
                           
                           
                              Comisia apreciază în mod eronat întregul comportament drept o restrângere a concurenței prin obiect. Comisia nu a dovedit presupusele efecte semnificative pe piață.
                           
                        
                              —
                           
                           
                              Comisia atribuie în mod eronat reclamantei comportamentul unui fost angajat.
                           
                        
            
                  6.
               
               
                  Al șaselea motiv întemeiat pe adoptarea eronată a unei decizii de constatare în conformitate cu articolul 7 alineatul (1) din Regulamentul (Ce0 nr. 1/2003 (1)
                  
                  
                              —
                           
                           
                              Decizia încalcă articolul 7 alineatul (1) din Regulamentul (CE) nr. 1/2003, întrucât Comisia nu are un interes legitim privind adoptarea deciziei sale împotriva reclamantei.
                           
                        
            
         (1)  Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO 2003, L 1, p. 1, Ediție specială, 08/vol. 1, p. 167).